Document ID: /roh_data/filtered/fineweb-2-filterrobots_roh.jsonl.gz/55092

Sper la regiun turistica Valposchiavo sa mesiran era Saas-Fee e Gruyères per la Svizra a l'inscunter da l'organisaziun l'october en il Marocco.
Tschertgads èn tenor ina communicaziun ils megliers exempels da regiuns champestras che nizzegian la forza dal turissem, per proteger lur vischnancas, lur tradiziuns localas e lur ierta.
«Best Tourism Villages by UNWTO» vul maximar l'effect dal turissem per sustegnair las regiuns. La visiun da la concurrenza è da nizzegiar la forza dal turissem per il bainstar e svilup da las cuminanzas.
Ils trais candidats èn vegnids elegids dad ina giuria svizra consistind da l'Uffizi federal d'ambient, da la Svizra Turissem e dal Secretariat da stadi per l'economia.
Daco la Val Poschiavo
Il turissem sustegna l'economia locala cun il project «100% Valposchiavo». La producziun fin tar la consumaziun capita en il Puschlav. Il turissem promova uschia l'economia persistenta en la val.